Ιλ ντε λα Σιτέ

Ιλ ντε λα Σιτέ (γαλλ. Île de la Cité‎, κ. γρ. «Νησί της Πόλης»‎, [il d(ə) la site]) ονομάζεται νησίδα στο Σηκουάνα, στο κέντρο του Παρισιού. Είναι μια από τις δυο φυσικές νησίδες του Σηκουάνα έκτασης 22,5 εκτάριων ή 225 στρ. (η άλλη είναι η διπλανή νησίδα Ιλ Σαιν-Λουί). Ανήκει στο 1ο και το 4ο διαμέρισμα του Παρισιού και σε αυτήν βρίσκεται ο καθεδρικός ναός της Παναγίας των Παρισίων στα ανατολικά και το πρώην παλάτι και φυλακή Κονσιερζερί στα δυτικά του νησιού. Σήμερα το μεγαλύτερο και κεντρικό κομμάτι του Ιλ ντε λα Σιτέ καταλαμβάνουν συγκροτήματα δημοσίων κτιρίων όπως το κτίριο των δικαστηρίων (Palais de justice), το κτίριο της Αστυνομίας (Préfecture de police), το νοσοκομείο Hôtel-Dieu και το Εμπορικό Δικαστήριο (Tribunal de commerce). Ένα μικρό τμήμα στην πιο δυτική πλευρά του νησιού καθώς και το βορειοανατολικό του τμήμα έχει κατοικίες. Ο πληθυσμός του το 2007 ήταν 1.168 κάτοικοι, ενώ το 2016, 891. Ιστορία Πρώιμη ιστορία Ίχνη Νεολιθικών κατοικήσεων έχουν βρεθεί κοντά στη νησίδα· κατά μήκος του Σηκουάνα και κοντά στο Λούβρο, με τα κύρια ευρήματα στην κοίτη ή τις όχθες του ποταμού.Μία γαλατική συνοικία, που ήταν και η πρωτεύουσα της φυλής των Παρίσιων, ονόματι Λουτέτια ίσως υπήρξε στο νησί, τουλάχιστον από τον 3ο αιώνα π.Χ., εκεί όπου οι γέφυρες των κύριων εμπορικών διαδρομών των Παρίσιων διέσχιζαν τον Σηκουάνα. Αυτή η άποψη έχει ωστόσο αμφισβητηθεί από τους ιστορικούς. Αρχαιολογικές ανασκαφές που έλαβαν χώρα μεταξύ 1994 και 2005 επέτρεψαν ως εικασία την τοποθέτηση της Λουτετίας στο Ναντέρ, στα προάστια του Παρισιού και όχι στο νησί. Χάρτης Παραπομπές